Raziskovalec (m/ž) na področju agrarne ekonomike

Razpis za delovno mesto

22. oktober 2015

Iščemo zanesljivega in ambicioznega mlajšega sodelavca z veseljem do dela na področju agrarne ekonomike (možnost zaposlitve 2 sodelavcev).

Naziv delovnega mesta: Znanstveni asistent/strokovno raziskovalni asistent

Trajanje zaposlitve: določen čas (eno leto) z možnostjo podaljšanja

Kandidat bo sodeloval pri izvajanju raziskovalnega in strokovno-raziskovalnega dela na področju agrarne ekonomike. Pričakuje se, da bo kandidat aktivno vključen v:

* izvajanje ekonomsko-obratoslovnih raziskav in analiz na podlagi spremljanja metod raziskovalnega dela, njihovega uvajanja in razvijanja novih,
* ažurno spremljanje in analizo ključnih ekonomskih dejavnikov na področju razvoja kmetijstva in podeželja,
* publicistično dejavnost, objavljanje v znanstvenih in strokovnih revijah,
* podiplomski študij in izpolnjevanje študijskih obveznosti.

Zahtevana funkcionalna znanja in izobrazba:

* najmanj univerzitetna izobrazba kmetijske, ekonomske ali druge ustrezne smeri,
* aktivno znanje vsaj angleškega jezika,
* usposobljenost za delo z računalnikom oziroma orodji za obdelavo podatkov in ekonomske analize,
* organizacijske in komunikacijske sposobnosti,
* visoka motivacija in prilagodljivost, sposobnost in zanesljivost pri opravljanju samostojnega dela in dela v skupini (timsko delo).

Vabimo vas, da svoje vloge za zaposlitev pošljete na naslov: Kmetijski inštitut Slovenije, Hacquetova ulica 17, 1000 Ljubljana, s pripisom »Prijava na delovno mesto – Agrarna ekonomika«. Vloge lahko pošljete tudi na elektronski naslov: tomaz.cunder@kis.si

Razpis za to delovno mesto je odprt do 05. novembra 2015.